C 159/16
LV
Eiropas Savienības Oficiālais Vēstnesis
12.4.2022.
“iesaiste” ir ikviena darbība, ko vispārējās interesēs veic brīvprātīgi vai brīvprātīgo misijas veidā.
Ar jēdzienu “iesaiste” apzīmē brīvprātīgu un nesavtīgu pilsonisko rīcību citu labā; “vide” ir dabas un sociālekonomisku elementu kopums, kas veido indivīda, iedzīvotāju kopuma vai kopienas dzīves apstākļu satvaru dažādos telpiskos mērogos.
Attiecīgi vides aizsardzība ietver pasākumu veikšanu nolūkā ierobežot vai novērst cilvēka darbības negatīvo ietekmi uz vidi; “mentorēšana” ir profesionālā vidē strukturētas brīvprātīgas attiecības starp jaunieti un mentoru vidējā termiņā un ilgtermiņā; “mācīšanās no līdzbiedriem” ir aktivitātes, kas ES līmenī dod iespēju dalībvalstīm, kuras saskaras ar līdzīgiem politikas izaicinājumiem, strādāt kopās un apmainīties ar labas prakses piemēriem, koncentrēties uz valstij raksturīgiem izaicinājumiem vai ar līdzīgo valstu un – attiecīgā gadījumā – ieinteresēto personu organizāciju un neatkarīgu ekspertu palīdzību atbalstīt konkrētu valsts reformu programmu (1); “ilgtspējīga attīstība” ir pašreizējo paaudžu vajadzību apmierināšana tā, lai neapdraudētu nākamo paaudžu spēju apmierināt savas vajadzības.
Tā veicina dinamisku ekonomiku, pilnīgu nodarbinātību, augstus izglītības, veselības aprūpes un sociālās un reģionālās kohēzijas standartus, kā arī vides aizsardzību drošā un miermīlīgā pasaulē, kurā tiek respektēta kultūru daudzveidība; “ierobežotām iespējām pakļauti jaunieši” ir jaunieši, kas saskaras ar šķēršļiem, kuri liedz viņiem efektīvi izmantot iespējas ekonomisku, sociālu, kultūras, ģeogrāfisku vai ar veselību saistītu iemeslu dēļ, savas migrantu izcelsmes dēļ vai tādu iemeslu dēļ kā invaliditāte vai mācīšanās grūtības, vai jebkāda cita iemesla dēļ, tostarp tāda iemesla, kas varētu būt par cēloni diskriminācijai saskaņā ar Eiropas Savienības Pamattiesību hartas 21. pantu (2).
(1) Padomes Rezolūcija par pārvaldības struktūru stratēģiskajam satvaram Eiropas sadarbībai izglītības un mācību jomā ceļā uz Eiropas izglītības telpu un turpmāk (2021–2030), (2021/C 497/01), 11. punkts.
(2) Definīcija Regulas (ES) 2021/888 2. panta 4. punktā.